கேள்வி: கொணத்தல ராமகிருஷ்ணா - ஆரம்பகால வாழ்க்கை மற்றும் கல்வி என்பது என்ன?
பதில்: இராமகிருஷ்ணா அனகாபல்லியில் கவரா சமூகத்தைச் சேர்ந்த வணிகக் குடும்பத்தில் பிறந்தார். இவரின் தந்தை கொணத்தல சுப்பிரமணியம் ஆவார்.
கேள்வி: கொணத்தல ராமகிருஷ்ணா - வாழ்க்கை பற்றி விளக்கவும்.
பதில்: இராமகிருஷ்ணா 1982ஆம் ஆண்டு இந்தியா தேசிய காங்கிரசில் தனது அரசியல் வாழ்க்கையைத் தொடங்கினார். 1989ஆம் ஆண்டு, அனகப்பள்ளி நாடாளுமன்றத் தொகுதியில் காங்கிரசு கட்சியின் வேட்பாளராகப் போட்டியிட்டு, தெலுங்கு தேசம் கட்சி வேட்பாளர் பி. அப்பளநரசிம்மத்தை தோற்கடித்து 9 வாக்குகள் வித்தியாசத்தில் வெற்றி பெற்றார். 1991ஆம் ஆண்டு இதே வேட்பாளரை தோற்கடித்து காங்கிரசு கட்சியின் நாடாளுமன்ற உறுப்பினராக இவர் தக்க வைத்துக் கொண்டார். இருப்பினும், 1996ஆம் ஆண்டு ஆந்திரப் பிரதேசத்தில் நடந்த இந்தியப் பொதுத் தேர்தலில் இதே இடத்தை இவர் இழந்தார். 1991 முதல் 1996 வரை ஆந்திரப் பிரதேச காங்கிரஸ் நாடாளுமன்ற உறுப்பினர்களின் ஒருங்கிணைப்பாளராகப் பணியாற்றுவதற்கு முன்பு, ஒய்.எஸ். ராஜசேகர் ரெட்டி அரசாங்கத்தில் மாநில அமைச்சராக இருந்தார். 2004ஆம் ஆண்டு ஆந்திரப் பிரதேச சட்டமன்றம் தேர்தலில், தெலுங்கு தேசக் கட்சி தாதி வீரபத்ர ராவை எதிர்த்து காங்கிரசு வேட்பாளராகப் போட்டியிட்டு வெற்றி பெற்றார். 2004 முதல் 2009 வரை மறைந்த ஒய்.எஸ்.ராஜசேகர் ரெட்டி அரசாங்கத்தில் வணிக வரிகள் அமைச்சராக இருந்தார். 2009ஆம் ஆண்டில், பிரஜா ராஜ்யம் கட்சியின் காந்தா ஸ்ரீனிவாச ராவிடம் இவர் சட்டமன்ற உறுப்பினர் பதவியை இழந்தார். முன்னாள் முதல்வர் ஒய்.எஸ். ராஜசேகர் ரெட்டியின் மறைவுக்குப் பிறகு, இவர் ஒய்.எஸ்.ஆர் காங்கிரஸ் கட்சியில் சேர்ந்து ஒய்.எஸ். ஜெகன் மோகன் ரெட்டியை ஆதரித்தார். பின்னர், இவர் கட்சியை விட்டு வெளியேறினார். சூன் 2016 இல், பாபு ஜகஜீவன்ராம் உத்தராந்திரா சுஜலா சரவந்தி நீர்ப்பாசனத் திட்டத்திற்கு நிதி கோரி தர்ணா நடத்தினார். சனவரி 2024இல் ஜனசேனா கட்சி இணைந்தார். இதன் பின்னர் 2024ஆம் ஆண்டு அனகப்பள்ளி தொகுதிக்கு நடைபெற்ற ஆந்திரப் பிரதேச சட்டமன்றம் தேர்தலில் போட்டியிட பரிந்துரைக்கப்பட்டார். இதனால், இவர் தனது நீண்டகால அரசியல் போட்டியாளரான தாதி வீரபத்ர ராவுடன் தெலுங்கு தேசம், பாஜக மற்றும் ஜன சேனா ஆகிய மூன்று கட்சி அரசியல் கூட்டணியில் சேர்ந்து, ஒய்.எஷ்.ஆர்.சி.பி-ஐ தோற்கடிப்பதாக சபதம் செய்தார். இவர்கள் அரசியல் போட்டியாளர்கள் மட்டுமே என்றும், அரசியலுக்கு வெளியே எப்போதும் நல்ல உறவைக் கொண்டுள்ளனர் என்றும் இவர் கூறினார். இருப்பினும், பல தெலுங்கு தேசம் கட்சி தொண்டர்கள் இருவருக்கு இந்த இடத்தினை வழங்கியதில் அதிருப்தி அடைந்தனர்.